
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________________

Ваљево: 27.12.2012. год.

Број:909-03-00002/2012-01
З А П И С Н И К
Са Треће седнице Савета Колубарског управног округа, одржане 27.12. 2012. године са почетком у 10.00 часова у Колубарском управном округу, код  начелника округа.

Присутни:

1.Војислав Јовановић, начелник Колубарског управног округа, 

2.Селимир Манојловић, помоћник градоначелника Ваљево,
3.Ненад Стевановић, председник општине Осечина,

4.Драган Гавриловић, председник општине Мионица,

5.Александар Јовановић Џајић, заменик председника општине Уб,

6.Славица Јањић, заменик председника општине Љиг,
7.Драган Јанковић, секретар Савета и  записничар.

Председник општине Лајковац није присуствовао седници.

На  почетку седнице, Војислав Јовановић, начелник округа и домаћин скупа, поздравио  је присутне, констатовао да постоји кворум за рад, и отворио Другу седницу.  

Председавајући је предложио ДНЕВНИ РЕД,  који је једногласно прихваћен, са следећим тачкама:


1. Договор о раду Савета у 2013. години и сагледавање могућности заједничког наступа према министарствима и другим републичким институцијама и јавним предузећима. 


2.  Разно.


I. Начелник Колубарског управног округа, као председавајући, је дао уводну реч за прву тачку дневног реда. Говорио је о жељи да сарађује  са  градом и општинама и њиховим руководствима на свим пољима, који су од интереса за град Ваљево и општине Колубарског округа и њихове грађане. Говорио је о пројектима који су од интереса за све, а то су пројекат гасивикације, аутопута М-4 са краком ка Ваљеву, водоснабдевања из хидроакумулације "Ровни-Колубара", као и проблемима везаним за гашење Републичке дирекције за изградњу и развој Колубарског округа погођеног земљотресом и обавезе које су после гашења Дирекције остале.
У  дискусији су учествовали сви присутни. Изнели су своје мишљење о наведеним пројектима, а говорили су и о активностима који су актуелни у њиховим општинама, односно Граду. 

На крају дискусије констатовано је да се наставе заједничке активности на наведеним пројектима, као и да седнице Савета треба редовно одржавати.  


II. Под разно, шеф ветеринарске инспекције Славице Срећковић упознала је представнике Града и општина о обавези обезбеђења услова за одлагање односно складиштење биолошког  отпада (угинулих животиња) у за то направљене објекте, или на други начин како је то закон прописао. Такође је констатовала да се по овом питању морају наставити разговори на будућим седницама Савета, а и појединачно. У дискусији су учествовали сви присутни, који су желели да добију што више информација о томе. Начелник округа је предложио да он и шефица ветеринарске инспекције одрже састанак са предузећем из Инђије, на њихов захтев, које је изградило погон за уништавање биолошког отпада, што је и прихваћено.  

Питања и предлога више није било.
           Седница је завршена у 11.00 сати.
          Председник                                                                   Записник  водио,

        Савета округа                                                                   секретар Савета 

              мр Војислав Јовановић                                                          Драган  Јанковић                                                                                                                 
